
Parlamentul  României

Camera  Deputaţilor

Comisia pentru industrii si servicii

                                                                                                           Bucureşti, 2.10.2012



                                                                                                Nr. 23/191/2011
BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind afilierea Autorităţii Naţionale pentru Protecţia Consumatorilor ca membru cu drepturi depline la Asociaţia  Internaţională a Oficiilor de Marcare ce activează în domeniul metalelor preţioase, transmis cu adresa nr. PLx. 397/2011 şi înregistrat la comisie cu nr.23/191/2011.
 În raport de obiectul şi conţinutul său, proiectul de lege face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.

PREŞEDINTE,

Iulian Iancu

                                   Parlamentul  României

Camera  Deputaţilor

Comisia pentru industrii si servicii

Bucureşti, 2.10.2012              Nr. 23/191/2011

RAPORT  

asupra proiectului de Lege privind afilierea Autorităţii Naţionale pentru Protecţia Consumatorilor ca membru cu drepturi depline la Asociaţia  Internaţională a Oficiilor de Marcare ce activează în domeniul metalelor preţioase.
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare,  Comisia pentru industrii şi servicii a fost sesizată spre dezbatere în fond, cu proiectul de Lege privind afilierea Autorităţii Naţionale pentru Protecţia Consumatorilor ca membru cu drepturi depline la Asociaţia  Internaţională a Oficiilor de Marcare ce activează în domeniul metalelor preţioase, transmis cu adresa nr. PLx. 397/2011 şi înregistrat la comisie cu nr.23/191/2011.
Senatul în calitate de primă Cameră sesizată, a adoptat proiectul de lege în şedinţa din 8 iunie 2011. 

Prin această iniţiativă legislativă se propune reglementarea statutului de “membru cu drepturi depline“ al Autorităţii Naţionale pentru Protecţia Consumatorilor în cadrul Asociaţiei Internaţionale a Oficiilor de Marcare.

Afilierea presupune semnarea unui Memorandum între  Autoritatea Naţională pentru Protecţia Consumatorilor şi preşedinţia Asociaţiei Internaţionale a Oficiilor de Marcare.

           Consiliul Legislativ a avizat favorabil iniţiativa legislativă, aviz transmis comisiei cu adresa nr. 417/8.04.2011.

Comisia juridică, de disciplină şi imunităţi, a avizat favorabil proiectul de lege, aviz  transmis cu adresa nr. PLx. 397/21.06.2011.

Comisia pentru buget, finanţe şi bănci a avizat favorabil proiectul de lege, aviz  transmis cu adresa nr. 22/15.09.2011.

În conformitate cu prevederile art.61 din  Regulamentul Camerei Deputaţilor, republicat, cu modificările ulterioare, membrii comisiei pentru industrii şi servicii au examinat iniţiativa legislativă în şedinţa din 2 octombrie 2012. La dezbateri au fost prezenţi 26 de deputaţi din totalul de 28 de deputaţi membri ai comisiei. 

La lucrările comisiei a participat, în calitate de invitaţi din partea Autorităţii Naţionale pentru Protecţia Consumatorilor: domnul Vicepreşedinte Marius Dunca şi doamna Violeta Antohi – şef serviciu.

 În urma dezbaterilor membrii comisiei au hotărât, cu majoritate de voturi, să propună plenului Camerei Deputaţilor dezbaterea şi adoptarea acestui proiect de lege, în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.

                        PREŞEDINTE,                                            SECRETAR,
                          Iulian Iancu                                          Radu Bogdan Ţâmpău
Consilier parlamentar,

  Viorica Petraşcu

